ਪੂਜਾ ਭੱਟ
ਪੂਜਾ ਭੱਟ (; ਜਨਮ 24 ਫ਼ਰਵਰੀ 1972) ਇੱਕ ਭਾਰਤੀ ਫਿਲਮ ਅਦਾਕਾਰਾ, ਮਾਡਲ ਅਤੇ ਫਿਲਮ ਨਿਰਦੇਸ਼ਿਕਾ ਹੈ। ਉਹ ਕਈ ਰਾਸ਼ਟਰੀ ਫ਼ਿਲਮ ਅਵਾਰਡਾਂ ਸਮੇਤ ਕਈ ਪ੍ਰਸ਼ੰਸਾ ਪ੍ਰਾਪਤ ਕਰਨ ਵਾਲੇ ਭੱਟ ਪਰਿਵਾਰ ਵਿੱਚ ਜੰਮੀ ਅਤੇ ਉਹ ਭਾਰਤੀ ਫ਼ਿਲਮ ਨਿਰਮਾਤਾ ਮਹੇਸ਼ ਭੱਟ ਦੀ ਧੀ ਹੈ। ਭੱਟ ਨੇ 1989 ਵਿੱਚ ਮਹੇਸ਼ ਭੱਟ ਦੀ ਟੈਲੀਵਿਜ਼ਨ ਫ਼ਿਲਮ ਡੈਡੀ ਵਿੱਚ ਆਪਣੀ ਪਹਿਲੀ ਮੋਹਰੀ ਭੂਮਿਕਾ ਨਿਭਾਈ ਸੀ। ਫ਼ਿਲਮ ਲਈ, ਉਸ ਨੇ ਸਰਬੋਤਮ ਔਰਤ ਡੈਬਿਊ ਲਈ ਲਕਸ਼ ਨਿਊ ਫੇਸ ਆਫ਼ ਦਿ ਈਅਰ ਲਈ ਫ਼ਿਲਮਫੇਅਰ ਅਵਾਰਡ ਜਿੱਤਿਆ।

ਮੁੱਢਲਾ ਜੀਵਨ 
ਪੂਜਾ ਦਾ ਜਨਮ ੨੪ ਫਰਵਰੀ ੧੯੭੨ ਨੂੰ ਮਹੇਸ਼ ਭੱਟ ਅਤੇ ਕਿਰਨ ਭੱਟ ਦੇ ਘਰ ਹੋਇਆ। ਉਸਦਾ ਪਿਤਾ ਗੁਜਰਾਤੀ ਮੂਲ ਦਾ ਹੈ ਅਤੇ ਮਾਂ ਸਕਾਟਿਸ਼ ਮੂਲ ਦੀ ਹੈ। ਉਹ ਸੋਨੀ ਰਾਜ਼ਦਾਨ ਦੀ ਸੌਤੇਲੀ ਧੀ ਹੈ। ਉਸਦਾ ਇੱਕ ਭਰਾ ਰਾਹੁਲ ਭੱਟ ਹੈ ਅਤੇ ਦੋ ਸੌਤੇਲੀਆਂ ਭੈਣਾਂ ਸ਼ਾਹੀਨ ਭੱਟ ਅਤੇ ਆਲੀਆ ਭੱਟ ਹਨ। ਉਸ ਦੇ ਚਚੇਰੇ ਭਰਾ ਹਿਤਾਰਥ ਭੱਟ ਅਤੇ ਇਮਰਾਨ ਹਾਸ਼ਮੀ ਹਨ।

ਕੈਰੀਅਰ

ਅਦਾਕਾਰਾ ਵਜੋਂ
ਮਹੇਸ਼ ਭੱਟ ਦੀ ਲਾਡਲੀ ਧੀ ਪੂਜਾ ਭੱਟ ਨੇ 17 ਸਾਲ ਦੀ ਉਮਰ ਵਿੱਚ ਆਪਣੇ ਕਰੀਅਰ ਦਾ ਆਗਾਜ਼ ਛੋਟੇ ਪਰਦੇ ਦੇ ਇੱਕ ਸਫ਼ਲ ਲੜੀਵਾਰ ਤੋਂ ਕੀਤਾ ਸੀ। ਵੱਡੇ ਪਰਦੇ ’ਤੇ ਪੂਜਾ ਦੇ ਕਰੀਅਰ ਦਾ ਆਗਾਜ਼ ਫ਼ਿਲਮ ‘ਦਿਲ ਹੈ ਕਿ ਮਾਨਤਾ ਨਹੀਂ’ ਨਾਲ ਹੋਇਆ। ਪੂਜਾ ਤੇ ਆਮਿਰ ਖ਼ਾਨ ਅਭਿਨੀਤ ਇਹ ਫ਼ਿਲਮ ਆਸਕਰ ਵਿਜੇਤਾ ਹਾਲੀਵੁੱਡ ਫ਼ਿਲਮ ਦਾ ਰੀਮੇਕ ਸੀ। ਇਸ ਫ਼ਿਲਮ ਨੂੰ ਪਹਿਲੀ ਵਾਰ ਫ਼ਿਲਮਫੇਅਰ ਅਵਾਰਡ ਵੀ ਮਿਲਿਆ ਸੀ। 1990 ਦੇ ਦਹਾਕੇ ਦੀਆਂ ਅਨੇਕਾਂ ਹਿੱਟ ਫ਼ਿਲਮਾਂ ਜਿਵੇਂ ‘ਸੜਕ’, ‘ਦਿਲ ਹੈ ਕਿ ਮਾਨਤਾ ਨਹੀ’, ‘ਸਰ’, ‘ਫਿਰ ਤੇਰੀ ਕਹਾਨੀ ਯਾਦ ਆਈ’ ਅਤੇ ‘ਨਰਾਜ਼’ ਆਦਿ ਵਿੱਚ ਪੂਜਾ ਦੇ ਅਭਿਨੈ ਦੀ ਰੱਜ ਕੇ ਤਾਰੀਫ਼ ਹੋਈ।

ਨਿਰਦੇਸ਼ਿਕਾ ਵਜੋਂ
ਬਤੌਰ ਨਿਰਦੇਸ਼ਕਾ ਉਸ ਦੀਆਂ ਫ਼ਿਲਮਾਂ ਜਿਵੇਂ ‘ਪਾਪ’, ‘ਅਵਕਾਸ਼’, ‘ਧੋਖਾ’, ‘ਕਜਰਾਰੇ’ ਤੇ ‘ਜਿਸਮ-2’ ਵੀ ਪਸੰਦ ਕੀਤੀਆਂ ਗਈਆਂ। ਪੂਜਾ ਦੀਆਂ ਜ਼ਿਆਦਾਤਰ ਫ਼ਿਲਮਾਂ ਵਿੱਚ ਉਸ ਦੇ ਕਿਰਦਾਰ ਦਾ ਨਾਮ ਪੂਜਾ ਹੀ ਸੀ। ਇਨ੍ਹਾਂ ਫ਼ਿਲਮਾਂ ਵਿੱਚ ‘ਪਿਤਾ’, ‘ਦਿਲ ਹੈ ਕਿ ਮਾਨਤਾ ਨਹੀ’, ‘ਸੜਕ’, ‘ਸਾਤਵਾਂ ਆਸਮਾਨ’, ‘ਫਿਰ ਤੇਰੀ ਕਹਾਨੀ ਯਾਦ ਆਈ’, ‘ਸ਼੍ਰੀਮਾਨ’, ‘ਕ੍ਰਾਂਤੀ ਕੁਸੇਤਰ’, ‘ਕਲੂਰੀ’ (ਤਾਮਿਲ), ‘ਗੁਨਾਹਗਾਰ’, ‘ਚਾਹਤ’ ਤੇ ‘ਅੰਗਾਰੇ’ ਨੂੰ ਸ਼ਾਮਿਲ ਕੀਤਾ ਸਕਦਾ ਹੈ। ਜਿਹੜੀਆਂ ਫ਼ਿਲਮਾਂ ਦਾ ਨਿਰਮਾਣ ਪੂਜਾ ਭੱਟ ਵੱਲੋਂ ਕੀਤਾ ਗਿਆ ਉਨ੍ਹਾਂ ਵਿੱਚ ‘ਤਮੰਨਾ’, ‘ਦੁਸ਼ਮਨ’, ‘ਹਮ’, ‘ਸੁਰ’, ‘ਜਿਸਮ’, ‘ਪਾਪ’, ‘ਰੋਗ’, ‘ਅਵਕਾਸ਼’ ਤੇ ‘ਜਿਸਮ-2’ ਪ੍ਰਮੁੱਖ ਹਨ।

2020 ਵਿੱਚ, ਪੂਜਾ 1991 ਦੀ ਹਿੱਟ ਫ਼ਿਲਮ ਦਾ ਸੀਕਵਲ ਸੜਕ 2 ਨਾਲ ਅਭਿਨੈ ਕਰਨ ਵਿੱਚ ਵਾਪਸ ਆਈ। ਉਸ ਦੇ ਪਿਤਾ 20 ਸਾਲਾਂ ਬਾਅਦ ਇਸ ਫ਼ਿਲਮ ਦੇ ਨਿਰਦੇਸ਼ਨ ਵਿੱਚ ਵਾਪਸ ਆਈ। ਇਹ 28 ਅਗਸਤ 2020 ਨੂੰ ਸਟ੍ਰੀਮਿੰਗ ਪਲੇਟਫਾਰਮ ਡਿਜ਼ਨੀ + ਹੌਟਸਟਾਰ 'ਤੇ ਜਾਰੀ ਕੀਤਾ ਗਿਆ ਸੀ।

2021 ਵਿੱਚ, ਭੱਟ ਅਲਾਂਕ੍ਰਿਤਾ ਸ਼੍ਰੀਵਾਸਤਵ ਨਿਰਦੇਸ਼ਤ ਆਉਣ ਵਾਲੀਆਂ ਵੈਬਸੀਰੀਜ਼ 'ਬੰਬੇ ਬੇਗਮ' ਵਿੱਚ ਨਜ਼ਰ ਆਈ। ਇਸ ਵਿੱਚ ਅਮਰੂਤਾ ਸੁਭਾਸ਼, ਸ਼ਹਾਨਾ ਗੋਸਵਾਮੀ, ਪਲਾਬੀਟਾ ਬੋਰਥਕੁਰ ਅਤੇ ਆਧਿਆ ਆਨੰਦ ਵੀ ਦਿਖਾਈ ਦਿੱਤੀਆਂ।

ਵਿਵਾਦ 
ਮਹੇਸ਼ ਭੱਟ ਟਾਊਨ ਦੀ ਗੱਲ ਬਣ ਗਿਆ ਅਤੇ ਉਸ ਦੇ ਪ੍ਰਸ਼ੰਸ਼ਕਾਂ ਨੇ ਉਸ ਦੀ ਨਿੰਦਾ ਕੀਤੀ ਜਦੋਂ ਨਿਰਮਾਤਾ ਨੇ ਇੱਕ ਮੈਗਜ਼ੀਨ ਦੇ ਕਵਰ 'ਤੇ ਉਸ ਦੀ ਅਤੇ ਉਸ ਦੀ ਬੇਟੀ ਪੂਜਾ ਨੂੰ ਇੱਕ ਦੂਜੇ ਨੂੰ ਬੁੱਲ੍ਹਾਂ 'ਤੇ ਚੁੰਮਦੇ ਦਿਖਾਇਆ। ਹਾਲਾਂਕਿ, ਮਹੇਸ਼ ਭੱਟ ਵਲੋਂ ਦਿੱਤੀ ਟਿੱਪਣੀ ਨੇ ਇਸ ਗੱਲ ਨੂੰ ਹੋਰ ਭੜਕਾਇਆ: "ਜੇ ਪੂਜਾ ਮੇਰੀ ਧੀ ਨਾ ਹੁੰਦੀ, ਤਾਂ ਮੈਂ ਉਸ ਨਾਲ ਵਿਆਹ ਕਰਨਾ ਪਸੰਦ ਕਰਦਾ।"

ਸਨਮਾਨ

ਫਿਲਮੋਗ੍ਰਾਫੀ

ਬਤੌਰ ਅਦਾਕਾਰਾ

As a crew member

ਹਵਾਲੇ 

ਭਾਰਤੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਭਾਰਤੀ ਫਿਲਮ ਨਿਰਦੇਸ਼ਕ
ਭੱਟ ਪਰਿਵਾਰ
ਜਨਮ 1972